Beatissime pater, alias deuotus orator vester Johannes Nicolaj, clericus Aboensis diocesis, non sua culpa sed casu fortuito visum oculi sui dextrj perdidit et amisit cum aliquali difformitate, non tamen tali, que in populo scandalum vel risum generare possit, vnde cum orator ipse zelo deuocionis accensus cupiat ad sacerdotium promoueri et in missis ac alijs diuinis officijs altissimo reddere famulatum, recurrit ad pedes s. v. humiliter supplicando, quatenus sibj paterne compatientes dignemini alicuj prelato extra curiam committere et mandare, vt, eodem oratore viso et examinato diligenter, si ita esse reppererit ipseque orator alias sit ydoneus et aliud canonicum non obsistat, secum, vt ad omnes etiam sacros et presbiteratus ordines promouerj et in illis etiam in altaris officio ministrare ac quecunque, quotcunque et qualiacunque beneficia ecclesiastica cum cura et sine cura, [si] sibi alias canonico (= –ce) confera[n]tur aut ipse presentetur, eligatur vel assumatur ad illa, recipere et retinere libere et licite valeat, apostolica auctoritate dispenset, omnemque inhabilitatem ab eo premissorum occasione contractam aboleat, non obstantibus premissis ac constitutionibus et ordinationibus apostolicis nequaquam obstantibus cum alijs non obstantibus et clausulis oportunis. Concessum, ut petitur, dummodo non sit magna deformitas, et committatur ordinario. Jn presentia domini nostri pape. Pe. Tirasonensis. Et cum commissione ex[tra] curiam vt prefertur, cum sit absens. Et etiam ad presbiteratus ordinem et in illis ministrarj possit. Et [quod] quecunque, quotcunque et qualiacungue beneficia etc:a recipere et retinere valeat. Concessum. Pe. Tirasonensis. Datum Rome apud sanctum Petrum decimoseptimo kalendas februarij anno sexto.